
NBA-ի «Լոս Անջելես Լեյքերսի» բասկետբոլիստ Լուոլ Դենգը պատմել է, որ վաղուց ցանկանում է գնել անգլիական «Քրիսթալ Փելաս» ակումբը:


«Ես մեծացել եմ «Քրիասթալ Փելասի» մարզադաշտի մոտակայքում, իսկ փոքր հասակում բարձրանում էի մոտակա բլրի վրա, որպեսզի դիտեի թիմի հանդիպումները:


Այդ ժամանակներից ես «Քրիսթալ Փելասի» մեծ երկրպագու եմ: Իմ սիրելի ակումբը «Արսենալն» է, իսկ «Քրիսթալ Փելասը» երկրորդն է:


Հույս ունեմ, որ նրանք կկարողանան մնալ Պրեմիեր լիգայում: Ես միշտ ասել եմ, որ եթե միլիարդատեր դառնամ, ապա կգնամ «Քրիսթալ Փելասը», դա իմ երազանքն է», - Դենգի խոսքն է փոխանցել «ESPN»-ը:
